లండన్: క్రికెట్ మ్యాచ్లకు వర్షం వల్ల ఎదురయ్యే అవాంతరాలు అన్నీ ఇన్నీ కావు. అయితే కుండపోతగా వర్షం కురిసినా.. ఏమాత్రం ఇబ్బంది కలగకుండా మ్యాచ్ కొనసాగితే.. అభిమానులకు అంతకంటే ఆనందం ఏముంటుంది. అమెరికా కంపెనీ వినూత్న ఐడియాతో ఇది నిజమయ్యే అవకాశాలున్నాయి. గ్రాండ్స్లామ్స్లో టెన్నిస్ మ్యాచ్లకు వర్షం వస్తే.. కప్పును మూసి మ్యాచ్ను నిర్వహించే టెక్నాలజీని కొన్ని చోట్ల ఏర్పాటు చేశారు. ఇలాగే స్టేడియం పైభాగాన్ని జెయింట్ టెంట్తో కప్పిఉంచే కొత్త టెక్నాలజీతో అమెరికా కంపెనీ.. మెరిల్బోన్ క్రికెట్ క్లబ్ (ఎంసీసీ), ఇంగ్లండ్ క్రికెట్ బోర్డు (ఈసీబీ)ను సంప్రదించింది. సన్నని వైర్ల ద్వారా ఫ్లడ్ లైట్ల స్టాండ్లకు కట్టి గుడారంలా ఏర్పాటు చేస్తారు. మధ్యలో కుంగకుండా ఉండేందుకు హాట్ ఎయిర్ బెలూన్ను ఉంచుతారు. సరికొత్త టెక్నాలజీపై ఇంకా చర్చలు జరుగుతున్నాయని ఎంసీసీ చీఫ్ ఎగ్జిక్యూటివ్ గై లావెండర్ చెప్పాడు. అంతా అనుకున్నట్టు జరిగితే ఇది కార్యరూపం దాల్చడానికి కనీసం రెండేళ్లు పడుతుందట.
landan: cricket myaachlaku varsham valla edurayye avaantaraalu annee innee kaavu. ayithe kundapotagaa varsham kurisina.. ematram ibbandi kalagakunda match konasagithe.. abhimaanulaku antakante aanandam emuntundi. america company vinuutna aidiatho idhi nijamayye avakaasaalunnaayi. grandslamslo tennis myaachlaku varsham vaste.. kappunu moosi myaachnu nirvahinche technologyni konni chotla erpaatu chesaru. ilaage stadium paibhaagaanni jeyint tentto kappiunche kotta technologytho america company.. merilbon cricket club (emcc), ingland cricket bordu (ecb)nu sampradinchindi. sannani vairla dwara flud laitla standlaku katti gudaramla erpaatu chestaaru. madhyalo kungakunda undenduku hat air belunnu unchutaaru. sarikotta technologypy inka charchalu jarugutunnaayani emcc cheef egjicutive gai lavender cheppaadu. antaa anukunnattu jarigithe idhi kaaryaroopam daalchadaaniki kaneesam rendellu padutundata.